Source: http://www.sportclasic.ro/ro/Liga-1-Avancronicile-etapei-a-17-a/
Timestamp: 2018-01-16 23:15:45+00:00

Document:
Liga 1: Avancronicile etapei a 17-a - Sport Clasic
FC Botoşani - FC Voluntari, vineri, 03.11.2017, ora 18.00
O singură înfrângere au suferit moldovenii pe teren propriu în ultimele nouă jocuri din campionat, 1-3 cu Astra, în rest au cinci victorii şi trei rezultate de egalitate.
CSM Poli Iaşi - FC Voluntari 2-1 a fost singura partidă pierdută de ilfoveni în precedentele patru deplasări din Liga 1 Betano, interval în care s-au impus de două ori (3-0 cu Sepsi, 3-2 cu Astra) şi au remizat cu CS U Craiova.
Cele două echipe s-au mai întâlnit de nouă ori în Liga 1, de trei ori au câştigat moldovenii, de trei ori s-au impus ilfovenii, iar alte trei jocuri s-au terminat la egalitate.
- 7 august 2015, întâia dispută: FC Voluntari - FC Botoşani 1-1, marcatori Adrian Bălan şi Cabrera, ambii aflaţi la primele reuşite în campionat.
- A urmat întâlnirea de la Botoşani, din returul sezonului regulat 2015-2016, încheiată tot la egalitate, scor 2-2. Hadnagy a deschis scorul rapid (minutul 10), Kone a egalat în minutul 26. După pauză, Spahija a adus Voluntariul în avantaj (minutul 52), unul care a rezistat până spre final, când actualul ilfovean Petre Ivanovici a fructificat pasa excelentă primită de la Dimitrov (minutul 84).
- Cele două s-au duelat şi în play-out-ul ediţiei 2015-2016, unde s-au înregistrat următoarele rezultate: FC Voluntari - FC Botoşani 1-1 (au înscris Adrian Bălan, respectiv Dan Roman) şi FC Botoşani - FC Voluntari 4-2 (marcatori Vaşvari, Cabrera dublă, Matulevicius / Ştefănescu, Pancu).
- 5 aprilie 2017, cea mai mare diferenţă de scor: FC Botoşani - FC Voluntari 3-0 (Golofca, Vaşvari, Levente Fulop). Acesta a fost primul meci pe banca ilfovenilor pentru Claudiu Niculescu.
- Cea mai recentă confruntare: 4 august 2017, FC Voluntari - FC Botoşani 1-3 (Voduţ, respectiv Golofca - dublă şi Levente Lorand Fulop).
Constantin Enache vs Claudiu Niculescu în Liga 1: Două jocuri - o victorie Enache - o remiză:
Ediția 2011-2012: Ceahlăul - U Cluj 1-1.
Ediția 2017-2018, FC Voluntari - FC Botosani 1-3.
Mediile de vârstă ale celor două loturi: FC Botoşani - 25 ani şi o lună; FC Voluntari - 26 ani şi 3 luni.
Astra Giurgiu - CS U Craiova, vineri, 03.11.2017, ora 20.45
18 septembrie 2017, Astra - Viitorul 3-1: a fost ultima victorie bifată de giurgiuveni pe teren propriu. Au urmat două înfrângeri, 2-3 cu CFR Cluj şi 2-3 cu FC Voluntari.
Doar o partidă au pierdut oltenii din postura de vizitatori în ediţia curentă, 1-2 în Gruia, cu CFR Cluj, în rest au șase victorii şi o remiză (1-1 cu FCSB).
Cele două echipe s-au mai întâlnit de nouă ori în Liga 1, de cinci ori s-au impus giurgiuvenii, un joc a fost câştigat de craioveni, iar alte trei partide s-au terminat la egalitate.
- 31 august 2014: primul meci s-a încheiat 5-0 la Giurgiu. Budescu a deschis balul în prelungirile primei reprize, apoi Bukari (minutul 50), Budescu de alte două ori (min 58, 83 pen.) şi Enache (min 86) au produs cea mai severă înfrângere suferită de olteni din 2014 până în prezent. La finalul acelui meci, Emil Săndoi (antrenor principal) şi Sorin Cârţu (director tehnic) au preluat conducerea tehnică de la Ionel Gane.
- Un joc spectaculos a fost şi cel din 26 iulie 2015, CS U Craiova - Astra 1-2. Boldrin a marcat primul după pauză, Mateiu a egalat cu două minute înainte de final apoi, la ultima fază a partidei, Dandea a reluat cu capul centrarea aceluiaşi Boldrin şi a adus trei puncte mari în contul trupei lui Marius Şumudică.
- 6 august 2016: Astra - CS U Craiova 1-2, singurul succes din contul oltenilor (Niculae / Rocha, Măzarache).
- Două dintre cele trei remize au înregistrat scor alb pe tabelă, dintre care una pe terenul "astralilor" (11 martie 2017).
- Cea mai recentă confruntare: 6 august 2017, CS U Craiova - Astra 1-1, marcatori Alexandru Mitriţă, respectiv Silviu Balaure.
Mediile de vârstă ale celor două loturi: Astra - 25 ani şi 8 luni;
CS U Craiova - 24 ani şi 7 luni, a doua cea mai mică medie dintre toate cele 14 competitoare.
Viitorul – Sepsi Sf. Gheorghe, sâmbătă, 04.11.2017, ora 18.00
Viitorul a câştigat ultimele patru meciuri jucate pe teren propriu în Liga 1 Betano: 1-0 cu FCSB, 3-0 cu Juventus, 5-2 cu CSM Poli Iaşi şi 1-0 cu CFR Cluj.
O singură victorie au reuşit covăsnenii în deplasare în actuala ediţie de campionat, 2-0 la Iaşi, în rest au o remiză (0-0 cu ACS Poli Timişoara) şi șase înfrângeri.
Meciul din tur a fost singurul duel direct oficial dintre cele două echipe. Astfel, pe 5 august 2017, Sepsi s-a impus cu 1-0 şi a produs una dintre cele mai mari surprize din acest sezon. Golul a fost înscris în minutul 90+2 de către veteranul Attila Hadnagy, care a fructificat pasa lui Patrick Petre.
Mediile de vârstă celor două loturi: Viitorul - 22 ani şi 8 luni; Sepsi - 27 de ani şi o lună.
Gaz Metan - Dinamo, sâmbătă, 04.11.2017, ora 20.45
29 septembrie 2017, Gaz Metan - FC Botoşani 1-0: a fost singura victorie bifată de ardeleni în ultimele șase meciuri jucate acasă, interval în care au mai înregistrat o remiză, 0-0 cu Astra, şi patru înfrângeri.
Doar un succes au izbutit dinamoviştii în precedentele șase deplasări din campionat, 3-1 cu FC Voluntari, în rest au două remize (2-2 cu CS U Craiova, 0-0 cu FC Botoşani) şi trei partide pierdute.
Cele două echipe s-au mai întâlnit de 21 de ori în Liga 1, de patru ori s-au impus ardelenii, de 11 ori au câştigat dinamoviştii, iar alte șase jocuri s-au terminat la egalitate.
Palmares cu Gaz Metan gazdă: 10 jocuri - trei victorii Gaz Metan - patru remize - trei victorii Dinamo.
- 5 septembrie 1948, prima partidă: CSM Mediaș - Dinamo 1-1, rezultat rămas în istorie drept întâia remiză înregistrată de bucureşteni în Liga 1. Pentru oaspeţi, antrenaţi la vremea respectivă de Coloman Braun, a marcat Dumitru Ignat, în timp ce pentru trupa condusă de pe bancă de Alexandru Tănase a înscris Huzum.
- 13 septembrie 2000, prima victorie reuşită de Dinamo în campionat: 2-0 la Mediaş (marcatori Marius Niculae şi Florin Cernat). Gazdele erau antrenate la vremea respectivă de Jean Gavrilă, în timp ce pe banca oaspeţilor se afla Cornel Dinu.
- 14 aprilie 2001, cele mai multe goluri: Dinamo - Gaz Metan 4-2 (Marius Niculae - triplă, Tameş / Lupescu - autogol, Ciurar).
- Ultimul meci de campionat jucat la Mediaş: 5 decembrie 2016, Gaz Metan - Dinamo 4-0.
- Cea mai recentă confruntare: 7 august 2017, Dinamo - Gaz Metan 3-1 (Anton, Hanca dublă / Popovici).
Cristi Pustai vs Vasile Miriuţă în Liga 1: Șase jocuri - o victorie Pustai - patru victorii Miriuţă - o remiză.
Mediile de vârstă ale celor două loturi: Gaz Metan - 26 ani şi 4 luni; Dinamo - 24 ani şi 8 luni.
CFR Cluj - CSM Poli Iaşi, duminică, 05.11.2017, ora 18.00
O singură înfrângere au suferit moldovenii în precedentele șapte meciuri de campionat disputate pe teren adevers, 2-5 la Ovidiu (cu Viitorul), în rest au două victorii (1-0 cu Concordia, 2-0 cu Gaz Metan) şi patru remize.
Cele două echipe s-au întâlnit de 11 ori în Liga 1, de șase ori au câştigat clujenii, de patru ori au terminat la egalitate, iar un joc s-a încheiat cu victoria moldovenilor.
- În stagiunea 2014/2015, ardelenii au marcat șapte goluri în cele două dispute cu CSMS Iaşi, 4-0 acasă şi 3-0 în deplasare.
- 7 august 2015, unicul succes din contul moldovenilor: CSMS - CFR 2-1 (Golubovic, Enescu / Larie). La finalul acelei etape (a cincea din sistemul regulat 2015-2016), formaţia din Copou s-a clasat pentru întâia oară în istorie pe prima poziţie în Liga 1.
- Cea mai recentă confruntare: 5 august 2017, CSM Poli Iaşi - CFR Cluj 0-2, marcatori Culio (penalty) şi Hoban.
Tehnicianul Flavius Stoican este fără victorie pe prima scenă în duelurile cu CFR Cluj, palmaresul acestuia cuprinzând doar o remiză în cinci jocuri.
Mediile de vârstă: CFR Cluj - 27 ani şi 7 luni; Poli Iaşi - 25 ani şi 2 luni.
FCSB - Concordia Chiajna, duminică, 05.11.2017, ora 20.45
FCSB este neînvinsă pe teren propriu în campionat din 16 octombrie 2016, 0-1 cu Gaz Metan. Au urmat 12 victorii şi șapte rezultate de egalitate. Mai mult, a marcat cel puţin o dată în precedentele 17 jocuri disputate din postura de gazde, în 10 dintre aceste meciuri înscriind chiar minim două goluri.
Cele două echipe s-au mai întâlnit de 13 ori în Liga 1, de 11 ori s-au impus bucureştenii, un joc s-a terminat cu victoria Concordiei, iar o partidă s-a încheiat la egalitate.
- 6 noiembrie 2011, primul meci: FCSB - Concordia Chiajna 2-1. Vlad Munteanu a deschis scorul, dar Cristi Tănase şi Raul Rusescu au întors rezultatul în partea secundă. În retur, bucureştenii au câştigat pe terenul ilfovenilor cu 2-0.
- În 2012-2013, FCSB a învins greu acasă, 1-0 în prima etapă, după care, pe 30 noiembrie 2012, s-a impus cu 6-0 la Chiajna, înfrângerea fiind cea mai severă din istoria "vulturilor" în Liga 1!
- Şi în ediţia 2013-2014, gruparea "roş-albastră" a înregistrat două succese categorice, 4-0 pe teren propriu şi 4-1 în deplasare.
-Mult mai echilibrate s-au dovedit a fi confruntările din campionatul 2014-2015, 1-0 pentru bucureşteni la Chiajna şi 2-2 pe „Arena Naţională", ambele reuşite ale ilfovenilor purtând semnătura lui Fernando Boldrin.
- Singura victorie din contul grupării din Chiajna: 19 noiembrie 2016, Concordia - FCSB 1-0, gol marcat de Neluţ Roşu, cu capul, din pasa lui Răzvan Grădinaru.
- Cea mai recentă confruntare: 6 august 2017, Concordia - FCSB 1-2. Gazdele au condus cu 1-0, marcator Marian Cristescu, dar oaspeţii au revenit şi au întors rezultatul prin două goluri înscrise în ultimul sfert de tinerii Daniel Benzar şi Dennis Man.
Ion Moldovan vs FCSB în Liga 1: 10 jocuri - o victorie - două remize - șapte înfrângeri.
- Singurul succes izbutit de actualul tehnician al "vulturilor" în faţa "roş-albaştrilor" s-a consemnat pe 28 martie 1992, Oţelul - FCSB 2-0. Pe banca bucureştenilor se afla Victor Piţurcă.
Mediile de vârstă ale celor două loturi: Concordia - 27 ani şi 2 luni; FCSB - 26 ani şi 3 luni.
Juventus - ACS Poli Timişoara, luni, 06.11.2017, ora 20.45
Cinci puncte a scos Juventus din precedentele patru meciuri jucate pe teren propriu în Liga 1 Betano: 2-2 cu CSM Poli Iaşi, 1-1 cu Gaz Metan şi 2-1 cu Sepsi, singurul insucces fiind cu FC Botoşani, scor 0-2.
Trei victorii (1-0 cu Concordia, 2-0 cu Gaz Metan, 2-1 cu Dinamo) şi o remiză (1-1 cu CSM Poli Iaşi) a izbutit gruparea bănăţeană în cele opt jocuri disputate în deplasare în actuala ediţie de campionat.
Cele două echipe s-au mai întâlnit doar într-un meci oficial, în tur, pe 4 august 2017, când timişorenii s-au impus cu 2-1. Alex Munteanu a deschis scorul, din pasa lui Mailat, cel care avea să mărească diferenţa pe tabelă în minutul 68. Scorul final a fost stabilit de Cătălin Ţîră, în prelungiri.
Marin Barbu vs Ionut Popa: Un joc - o remiză: în ediția 2007-2008, UTA - Poli Iasi 0-0.
Marin Barbu vs ACS Poli Timişoara: Un joc - o remiză: în ediția 2013-2014, ACS Poli - Ceahlaul 1-1.
Partida va fi una specială pentru Cătălin Ciprian Petre, asta deoarece veteranul gazdelor se află în faţa meciului 300 pe prima scenă din România.
Mediile de vârstă ale celor două loturi: Juventus - 25 ani şi 6 luni; ACS Poli - 27 ani şi 9 luni, cea mai mare medie dintre cele 14 competitoare.

References: CSM 
 CSM 
 CSM 
 CSM 
 CSM 
 CSM 
 CSM